b'\n_START_ARTICLE_\nJernbaneby\n_START_PARAGRAPH_\nJernbaneby er en by, der er domineret af jernbaneansatte og jernbanev\xc3\xa6rksteder. En jernbaneby er det danske parallelbegreb til de engelske railway towns og den tyske Eisenbahnstadt. De arketypiske eksempler er de engelske Swindon og Crewe._NEWLINE_Begrebet er i Danmark fejlagtigt brugt som synonym for stationsby, der er betegnelsen for en bytype med station, hyppigt opvokset i symbiose med en jernbanestation, men f\xc3\xb8rst og fremmest drevet frem af landbrugets industrialisering omkring \xc3\xa5r 1900.'